**Izvješće o održanim sjednicama i broju rješavanih predmeta**

**za razdoblje siječanj - prosinac 2015.**

U razdoblju između siječnja i prosinca 2015. godine, Etičko povjerenstvo je održalo 6 sjednica, a pojedina su pitanja raspravljana i putem elektroničke pošte.


Ukupno je zaprimljeno 59 predmeta.

**Pregled predmeta zaprimljenih u 2015. g.**

|  |  |  |  |  |  |
| --- | --- | --- | --- | --- | --- |
| PREKORAČENJE ROKA | UPITI POVJERENIKA | PRITUŽBE NA ČELNIKA | PRITUŽBE NA POVJERENIKA | NEZADOVOLJSTVO ODGOVOROM | NENADLEŽNO |
| 5 | 6 | 7 | 9 | 28 | 4 |
| **Sveukupno:** |  |  |  |  | **59** |

Od 59 zaprimljenih predmeta, najveći broj  pritužbi podnesen je zbog nezadovoljstva odgovorom čelnika tijela, ukupno 28.  Zaprimljeno je i razmatrano šest upita povjerenika o tome predstavlja li neko ponašanje povredu Etičkog kodeksa državnih službenika. Zbog prekoračenja roka za odgovor zaprimljeno je i razmatrano 5 pritužbi, a u četiri se slučaja Etičko povjerenstvo proglasilo nenadležnim. Etičkom povjerenstvu također je upućeno i sedam pritužbi na čelnika tijela koji je državni službenik te devet pritužbi zbog postupanja povjerenika za etiku.

Etičko povjerenstvo riješilo je 35 od 59 zaprimljenih predmeta, dok ih se 24 nalazi u postupku rješavanja.



U četiri slučaja Povjerenstvo nije bilo nadležno za rješavanje predmeta te su podnositelji obaviješteni o tome kome trebaju uputiti podnesak na nadležno rješavanje.

Etički povjerenici uputili su šest upita, odnosno zatražili mišljenje Povjerenstva o tome predstavlja li neko ponašanje državnog službenika povredu Etičkog kodeksa. Tri upita bila su usmjerena traženju savjeta prilikom provođenja postupka osnovanosti pritužbe, dok su se po jedan odnosili na:

* sukob interesa prilikom provedbe postupka ispitivanja osnovanosti pritužbe i mogućnost izuzeća povjerenika za etiku zbog moguće pristranosti,
* mogućnost kršenja Etičkog kodeksa u javnim nastupima u kojima službenik ne predstavlja državno tijelo (objavljivanje komentara na portalima),
* podnošenje pritužbe zbog neetičnog ponašanja prema povjereniku za etiku.

Zbog prekoračenja roka za dostavljanje odgovora na pritužbu pristiglo je i razmatrano pet pritužbi. U takvim slučajevima Povjerenstvo upućuje obavijest, tj. upozorava čelnika državnog tijela i povjerenika za etiku na potrebu pridržavanja rokova, te posebno na odredbu Etičkog kodeksa prema kojoj je, na zahtjev povjerenika za etiku, za vrijeme postupka ispitivanja osnovanosti pritužbe, čelnik dužan povjerenika za etiku osloboditi obavljanja poslova radnog mjesta na koje je raspoređen.

Etičko povjerenstvo je u 2015. godini donijelo 20 mišljenja.

**Pregled razmatranih pritužbi prema vrsti povrede Etičkog kodeksa**

|  |  |  |  |  |  |  |
| --- | --- | --- | --- | --- | --- | --- |
| ODNOS PREMA GRAĐANIMA | ODNOS PREMA POVJERENIKU | NEZAKONITO POSTUPANJE | PONAŠANJE NADREĐENIH | POSTUPANJE RUKOVODEĆIH | MEĐUSOBNI ODNOSI | PROVEDBA POSTUPKA |
| 7 | 1 | 0 | 1 | 3 | 4 | 4 |
| **Sveukupno:** |  |  |  |  |  | **20** |

|  |  |
| --- | --- |
| cid:image002.png@01D1627D.4FC0BB40 | Od 20 riješenih pritužbi za koje je povjerenstvo donijelo mišljenje vezano uz sadržaj i primjenu Etičkog kodeksa državnih službenika, osnovanost je utvrđena za njih sedam. |

**Pregled osnovanih pritužbi prema vrsti povrede Etičkoga kodeksa**

|  |  |  |  |  |  |  |
| --- | --- | --- | --- | --- | --- | --- |
| ODNOS PREMA GRAĐANIMA | ODNOS PREMA POVJERENIKU | NEZAKONITO POSTUPANJE | PONAŠANJE NADREĐENIH | POSTUPANJE RUKOVODEĆIH | MEĐUSOBNI ODNOSI | PROVEDBA POSTUPKA |
| 1 | 1 | 0 | 0 | 2 | 2 | 1 |
| **Sveukupno:** |  |  |  |  |  | **7** |

U ovu statistiku nije ušlo pet predmeta zaprimljenih 2014., a riješenih 2015. godine. Od tih pet predmeta, 4 ih je podneseno zbog nezadovoljstva odgovorom čelnika tijela, a jedna je pritužba podnesena zbog provedbe postupka povjerenika za etiku. Dvije su pritužbe utvrđene osnovanima (obje podnesene zbog nezadovoljstva odgovorom).

|  |
| --- |
| P R E D S J E D N I C A  ETIČKOG POVJERENSTVA  Vesna Šiklić Odak |